open-index/open-wikipedia-markdown huggingface dataset:
Անդրեյ Վասյանովիչ

**Անդրեյ Ալեքսանդրովիչ Վասյանովիչ**(, ), ռուս ֆուտբոլիստ, պաշտպան։

## Կարիերա
### Ակումբային
մինի|ձախից|150px|Վասյանովիչը «Մոսկվայի» կազմում
Վոլգոգրադի «Ռոտորի» դպրոցի սան է։ Ֆուտբոլիստի պրոֆեսիոնալ կարիերան սկսել է 2005 թվականին երկրորդ լիգայի «Կրասնոդար-2000» ակումբում, որտեղ խաղացել է մինչև 2007 թվականը՝ այդ ընթացքում անցկացնելով 56 խաղ Ռուսաստանի առաջնությունում և երեք հանդիպում երկրի գավաթի խաղարկությունում։ 2008 թվականի հունվարին համալրել է Ռուսաստանի բարձրագույն լիգայի «Մոսկվա» ակումբի կազմը։ Այդ մրցաշրջանում անցկացրել է 19 խաղ թիմի երիտասարդական կազմում։ Թիմի հիմնական կազմում իր նորամուտը կատարել է 2009 թվականի մայիսի 16-ին առաջնության 9-րդ տուրի «Խիմկի» ակումբի դեմ խաղում։ Մասնակցել է ամբողջ խաղին, առաջին խաղակեսի վերջում ստացել է դեղին քարտ։ Ընդհանուր առմամբ այդ մրցաշրջանում Վասյանովիչն անցկացրել է հինգ խաղ առաջնությունում և 11 խաղ երիտասարդական առաջնությունում։

2010 թվականի սկզբին «Մոսկվա» ակումբի՝ առաջնությունից կամավոր դուրս գալու և պրոֆեսիոնալ կարգավիճակը կորցնելու պատճառով ստիպված է եղել ընտրել նոր թիմ։ 2010 թվականի մարտի 19-ին ընդգրկվել է ԲԿՄԱ ակումբի հայտացուցակում։ Օգոստոսի սկզբին վարձավճարով տեղափոխվել է «Սպարտակ-Նալչիկ» ակումբ, որտեղ անցկացրել է մրցաշրջանի երկրորդ կեսը, 13 անգամ խաղադաշտ է դուրս եկել հիմնական թիմի կազմում։

2011 թվականի հունվարին վարձավճարային հիմունքներով տեղափոխվել է Սոչիի «Ժեմչուժինա» ակումբ։ Նույն թվականի օգոստոսին՝ առաջին լիգայի առաջնությունից «Ժեմչուժինայի» դուրս գալուց հետո, վերաարձել է ԲԿՄԱ։ 2012 թվականի փետրվարի 8-ին վարձավճարով տեղափոխվել է Բրյանսկի «Դինամո» ակումբ, որի կազմում անցկացրել է 10 խաղ և խփել է իր առաջին գնդակը երկրի առաջնությունում՝ աչքի ընկնելով Մոսկվայի «Տորպեդո» ակումբի դեմ խաղում 2012 թվականի մարտի 20-ին։

2012 թվականի հունիսի 29-ին՝ «Դինամոյի» պրոֆեսիոնալ արտոնագրի հետկանչումից հետո, վարձավճարով տեղափոխվել է Վոլգոգրադի «Ռոտոր» ակումբ։ Մեկ մրցաշրջան հետո ֆուտբոլիստի տրանսֆերը գնվել է Վոլգոգրադի ակումբի կողմից։ Ընդհանուր առմամբ Վոլգոգրադի թիմի կազմում Վասյանովիչն անցկացրել է 30 խաղ և խփել երկու գոլ։ 2014/15 մրցաշրջանից առաջ՝ ՖԱԼ առաջնությունից «Ռոտորի» դուրս գալուց հետո, պայմանագիր է կնքել Կալինինգրադի «Բալթիկա» ակումբի հետ։ 2014 թվականի հուլիսի 6-ին կատարել է իր նորամուտը նոր թիմում՝ մասնակցելով առաջնության առաջին տուրի՝ «Շիննիկ» ակումբի դեմ խաղին։ 2014 թվականի վերջին հեռացել է ակումբից։

### Հավաքականում
Հանդես է եկել Ռուսաստանի երիտասարդական հավաքականում։ Մասնակցել է 8 խաղի, որոնցում խփել է մեկ գոլ։

## Ելույթների վիճակագրություն

***Աղբյուրներ:***
* Ելույթների վիճակագրությունը Ռուսաստանի Պրեմիեր լիգայի պաշտոնական կայքում 
* Ելույթների վիճակագրությունը ''Sportbox.ru'' կայքում

## Ծանոթագրություն

## Արտաքին հղումներ
* Ֆուտբոլիստի էջը Ռուսաստանի Պրեմիեր լիգայի կայքում
* 
* 
* 
* 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորպեդո Մոսկվայի ֆուտբոլիստներ
Բարբի. սուպեր արքայադուստր

**Բարբի, սուպեր արքայադուստր** (), ռեժիսոր Իզեկիլ Նորթոնի ամերիկյան լիամետրաժ համակարգչային անիմացիոն ֆիլմը։

## Սյուժե
Կառան ժամանակակից արքայադուստր է` առօրյա, երբեմն ձանձրալի կյանքով։ Ծնողները չեն ցանկանում նրան հասկանալ` պնդելով, որ տոնակատարություններն ու խնջույքներն ավելի մեծ կարևորություն ունեն, քան սեփական ցանկությունները։ Նրա կյանքը մեծապես փոխվում է, երբ բարոն Ֆոն Ռեվենդեյլի գիտափորձերի զոհը` թիթեռնիկը, համբուրում է կապուտաչյա շիկահերին։ Այժմ սուպեր հերոսական կարողությունների հետ Կառան ձեռք է բերում նոր անուն` Սուպեր Փայփլուք։ Հասարակության համար գաղտնի այս անունով նա պայքարում է հանցագործների դեմ և փրկում է մարդկանց հնարավոր վտանգներից։ Սակայն նրա հայտնիությունը նախանձ է առաջացնում Կորինի մոտ, որն իմանում է նրա փոխակերպման գաղտնիքը։ Այժմ հայտնվում է մյուս հերոսուհին` Սև Փայփլուքը։ Կառային դուր չի գալիս մրցակցուհու հայտնվելը, քանի որ հիմա մամուլի ուշադրությունն ուղղվելու է նրան։ Սակայն հայտնիության համար վեճը երկար չի շարունակվում, քանի որ իշխանություն սիրող բարոնը թագավորությունում հաստատվելու համար պետք է իր ճանապարհից հեռացնի աղջիկներին։

## Դերերը կրկնօրինակել են
* Կելլի Շերիդեն` Կառա, Սուպեր Փայլփլուք
* Բրիտնի Իրվին` Կորին, Սև Փայփլուք 
* Մայքլ Կոպսա` բարոն Ֆոն Ռևենդել

## Ծանոթագրություններ

## Արտաքին հղումներ

* 

Կատեգորիա:Ամերիկյան մուլտֆիլմեր
Կատեգորիա:Անգլերեն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ֆենտեզի ֆիլմեր
Կատեգորիա:2015 մուլտֆիլմեր
Վլադիմիր Մալիգին

**Վլադիմիր Մալիգին** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը  (1972) և ԽՍՀՄ ԱԳՆ դիվանագիտական ակադեմիան (1989)։ Տիրապետում է անգլերեն և շվեդերեն լեզուներին։ Դիվանագիտական գործունեությամբ սկսել է զբաղվել 1972 թվականից։

* 1994-1996 թվականներին՝ Կիպրոսի Հանրապետությունում Ռուսաստանի դեսպանատան դեսպանորդ խորհրդական
* 2000-2004 թվականներին՝ դեպարտամենտի տնօրենի տեղակալ, ՌԴ ԱԳՆ գլխավոր քարտուղար։
* 2004-2009 թվականներին՝ Էդինբուրգում (Մեծ Բրիտանիա) Ռուսաստանի գլխավոր հյուպատոս։
* 2009-2012 թվականներին՝ ՌԴ ԱԳՆ անվտանգության դեպարտամենտի տնօրենի տեղակալ։
* 2012-2014 թվականներին՝ Կլայպեդայում (Լիտվ)) Ռուսաստանի գլխավոր հյուպատոս։
* 2014 թվականի հունիսից-դեկտեմբերը՝ Ռուսաստանի ԱԳՆ Երկրորդ եվրոպական դեպարտամենտի փոխտնօրեն։

2014 թվականի դեկտեմբերի 12-ը՝ Մալթայի Հանրապետությունում Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1996 թվականի սեպտեմբերի 18)։
* 1-ին դասի արտակարգ և լիազոր դեսպանորդ (2005 թվականի դեկտեմբերի 29)։
* Արտակարգ և լիազոր դեսպան (2016 թվականի հոկտեմբերի 17)։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշանակիր (2010 թվականի հոկտեմբերի 29), *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի, գիտամանկավարժական գործունեության մեջ ունեցած վաստակի և բարձր որակավորում ունեցող կադրերի պատրաստման համար*։
* Ռուսաստանի Դաշնության արտաքին գործերի նախարարության պատվավոր աշխատակից։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրությունը Մալթայի Հանրապետությունում Ռուսաստանի Դաշնության դեսպանության կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ապոստոլոս Վելիոս

**Ապոստոլոս Վելիոս** (, ), հույն ֆուտբոլիստ, «Նոթինգհեմ Ֆորեստ» ակումբի և Հունաստանի հավաքականի հարձակվող։

## Կարիերա
### Ակումբային
left|thumb|160px|<center>Վելիոսը 2011 թվականին</center>
Վելիոսն իր պրոֆեսիոնալ կարիերան սկսել է 2008 թվականին «Իրակլիս» ակումբում։ Իր նորամուտը հիմնական թիմում կատարել է 2009 թվականի ապրիլի 26-ին՝ Կսանտի ակումբի դեմ խաղում, երբ դուրս է եկել փոխարինման Հունաստանի առաջնության 2008/09 մրցաշրջանի վերջին խաղում։ Իր առաջին գոլը «Իրակլիս» ակումբում խփել է 2009 թվականի նոյեմբերի 7-ին՝ «Կարաիսկակիս» մարզադաշտում գրավելով «Օլիմպիակոս» ակումբի դարպասը։

Հունաստանի առաջնության 2010/11 մրցաշրջանի կեսերին երիտասարդ հարձակվողը իր խաղով գրավել է  հունական այնպիսի ակումբների ուշադրությունը, ինչպիք էին «Օլիմպիակոսը» և ԱԵԿ ակումբը, սակայն նախընտրել է կարիերան շարունակել ուրիշ առաջնությունում և 2011 թվականի հունվարի 31-ին տեղափոխվել է անգլիական «Էվերթոն» ակումբ, որտեղ սկսել է խաղալ երկրորդ կազմում։

«Էվերթոնի» հիմնական կազմում Վելիոսն իր նորամուտը կատարել է 2011 թվականի ապրիլի 2-ին՝ դուրս գալով փոխարինման «Աստոն Վիլլա» ակումբի դեմ խաղի 80-րդ րոպեին։

«Էվերթոն» ակումբում իր առաջին գոլը Վելիոսը խփել է 2011 թվականի սեպտեմբերի 17-ին՝ «Ուիգան» ակումբի դեմ խաղում, որում «Էվերթոնը» հաղթել է 3։ 1 հաշվով, իսկ Վելիոսի գոլը դարձել է հաղթական։ Լիվերպուլի ակումբի կազմում իր երկրորդ գոլը Վելիոսը խփել է 2011 թվականի հոկտեմբերի 15-ին՝ գրավելով «Չելսի» ակումբի դարպասը։ Ֆուտբոլիստը դուրս է եկել փոխարինաման այն ժամանակ, երբ խաղի հաշիվը 3։ 0 էր հօգուտ լոնդոնյան ակումբում, և խաղադաշտ դուրս գալուց 18 վայրկյան անց նա կարողացել է կրճատել հաշվի տարբերությունը, բայց խաղն ավարտվել է «Չելսիի» հաղթանակով (1։ 3)։ «Էվերթոն» ակումբի կազմում Վելիոսը 2011/12 մրցաշրջանում ընդհանուր առմամբ մասնակցել է 13 խաղի, խփել 3 գոլ և ճանաչվել է ակումբի լավագույն երիտասարդ խաղացող մրցաշրջանում։

### Հավաքականում
Վելիոսը հանդես է եկել Հունաստանի տարբեր տարիքային խմբերի պատանեկան հավաքականներում։ 2011 թվականին սկսել է խաղալ երիտասարդական հավաքականում։

## Վիճակագրություն
### Ակումբային

## Ձեռքբերումներ
* «Էվերթոն» ակումբի տարվա երիտասարդ խաղացող – 2011/12

## Ծանոթագրություններ

## Արտաքին հղումներ
* Ֆուտբոլիստի էջը  «Էվերթոնի» պաշտոնական կայքում
* Ֆուտբոլիստի էջը  *soccerbase.com* կայքում
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք Սալոնիկից
Կատեգորիա:Էվերթոնի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Հել Էներջի

**Հել Էներջի**,  հունգարական *Hell Energy LTD* ընկերության էներգետիկ ըմպելիք։

## Պատմություն
Ընկերությունը հիմնադրվել է 2006 թվականին և նույն տարում սկսել է իր խմիչքների արտադրությունը և վաճառքը։ Երեք տարվա ընթացքում *Hell Energy LTD* ընկերությունը դարձել է Հունգարիայի շուկայի առաջատարը։ Ապրանքանիշի ճանաչվածության հարցում կարևոր դերակատարություն է ունեցել Ֆորմուլա 1-ի թիմ *Williams* -ի հետ հովանավորչական համաձայնությունը։ Մինչև 2015 թվականը խմիչքը դարձել է շուկայի առաջատարը այնպիսի երկրներում, ինչպիսիք են Ռումինիան, Բուլղարիան, Սլովակիան, Կիպրոսն ու Ադրբեջանը, այն մատչելի է նաև աշխարհի ավելի քան 40 երկրներում։ Ընկերության գլխամասային գրասենյակները գտնվում է Հունգարիայում, Ռումինիայում, Մեծ Բրիտանիայում, Ռուսաստանում և Կիպրոսում։

*Hell Energy LTD* ընկերությունը *Avalon Park* -ի՝ Միշկոլցում զվարճանքի համալիր և սպա կենտրոն ունեցող հանգստավայրի ստեղծողն ու սեփականատերն է։

Խմիչքը ներկայացվել է խոշորագույն եվրոպական սննդամթերքի ցուցահանդեսներում, այդ թվում՝ Քյոլնում, Փարիզում և Մոսկվայի համաշխարհային սննդի ցուցահանդեսում։ 2008 թվականին արժանացել է «Լավագույն նորություն» մրցանակին և «Լավագույն էներգետիկ ըմպելիք» մրցանակին։

## Գործարան
Ընկերության գործարանը կառուցվել է 2011 թվականին [Սիկսո]յ]ում։ Այն ունի երկու գիծ օրական 2 մլն բանկա լցնելու համար արտադրող հզորությամբ։ Գոյություն ունի նաև լաբորատորիա խմիչքի շարունակական մոնիտորինգի և վերլուծության բնութագրերի համար։ Գործարանն ունի ամենաբարձր անվտանգության հավաստագիրը՝ ''FSSC22000'': [2012 թվականին նա Դյուսելդորֆում արտադրողների հանդիսության ժամանակ ճանաչվել է Եվրոպայում լավագույն երեք գործարաններից մեկը։ Գործարանը կարող է արտադրել մինչև 500 միլիոն շիշ և ունի ավտոմատ լոգիստիկ կենտրոն՝ 6,000 մ2 տարածքով։ 2011 թվականից սկսվում է նաև արտահանման համար արտադրությունը։

## Բաղադրություն
Կոֆեինի պարունակությունը մեկ բանկայում կազմում է 80 մգ 250 մլ-ի համար, որը համարժեք է մեկ բաժակ սուրճին։

## Ծանոթագրություններ

Կատեգորիա:Էներգետիկ ըմպելիքներ
Եֆիմ Ալտուս

**Եֆիմ Գրիգորևիչ Ալտուս** (, ), խորհրդային դերասան և ռեժիսոր։

## Կենսագրություն
Ծնվել է Կիևում։  Նրա հայրը՝ Գրիգորի Մոիսեևիչ Ալտշուլը, որն աշխատել է երկաթուղում (մահացել է 1924 թվականին)։ Մայրը՝ Ադել Գրիգորևնա Լերմենը, զբաղվել է երեխաների դաստիարակությամբ։

Եֆիմ Ալտուսն ավարտել է Կիևի քառամյա ուսումնարանը։  1920 թվականից ծառայել է Կարմիր բանակում։ Այնուհետև, 1922-1923 թվականներին աշխատել է որպես Կիևի ռազմական մթերման բաժնի գործակալ։ 1923 թվականին ընդունվել է Կիևի թատերական ուսումնարան, մեկ տարի սովորել այնտեղ, ինչից հետո որպես դերասան ընդունել է Կիևի թատերական ստուդիա։

Աշխատել է «Կարմիր թատրոնում» (1936 թվականից՝ Լենինի կոմերիտմիության անվան թատրոն, 1991 թվականից՝ Բալթիկայի տունի թատրոն), Ալեքսանդրինսկի թատրոնում, Գ․ Տովստոնոգովի անվան դրամատիկական մեծ թատրոնում։

Եֆիմ Ալտուսը մահացել է 1949 թվականի մայիսի 3-ին։ Թաղվել է Սանկտ Պետերբուրգի Բոլշեոխոտինսկի գերեզմանատանը։

## Աշխատանք թատրոնում
### Բեմադրություններ թատրոնում
#### [[Գ․ Տովստոնոգովի անվան դրամատիկական մեծ թատրոն|Մեծ դրամատիկական թատրոն]]
*1941 – «Կրեմլյան ղողանջներ», Ն. Պոգոդին
*1941 – «Ժողովրդի թշնամին»
*1947 – «Հավատարմություն»
*1949 – «Խաղաղ օվկիանոս»

#### [[Ալեքսանդրինսկի թատրոն]]
*1945 – «Չարախոսության դպրոց»

#### [[Վ․ Կոմիսարժևսկայայի անվան ակադեմիական դրամատիկական թատրոն|Կոմիսարժևսկայայի անվան թատրոն]]
* «Шельменко-денщик»

### Դերասան
*1940 – «Կրեմլյան ղողանջներ» – Վ. Լենին
* «Դատապարտվածների դավադրությունը» – Մակ Հիլ (Ալեքսանդրինսկի թատրոն)

## Ֆիլմագրություն
* 1935 – Սահման () – Սամուել Ալտման, արհեստավոր
* 1935 – Ընկերուհիներ () – վիրավոր
* 1935 – Չափահասություն () – Գեդալիա
* 1936 – Արձակուրդում () – Եֆիմ Գրիգորիևիչ, № 17 հանգստյան տան վարիչ
* 1937 – Մեծ թևեր () – Զագրիվկին
* 1937 – Հանքափորներ () – Եֆիմ Ֆեյվուժինսկի
* 1938 – Մեծն քաղաքացի () – Սավելի Միրոնովիչ Կաց

## Ծանոթագրություններ

Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:20-րդ դարի դերասաններ
Կատեգորիա:Կինոռեժիսորներ այբբենական կարգով
Կատեգորիա:Խորհրդային կինոռեժիսորներ
Կատեգորիա:Ռուս կինոռեժիսորներ
Կատեգորիա:Ռուս թատերական ռեժիսորներ
Կատեգորիա:ՌԽՖՍՀ վաստակավոր արտիստներ
Կատեգորիա:Թատերական ռեժիսորներ այբբենական կարգով
Էնդրե Ռոժա

**Էնդրե Ռոժա** (հունգարերեն՝ Endre Rózsa, ), հունգար բանաստեղծ, Աթիլլա Յոժեֆի և Գաբոր Բետլենի անվան գրական մրցանակների դափնեկիր, համբավավոր *Kilencek* բանաստեղծական խմբակի ինը անդամներից մեկը։

Հայրենի Պեչում դպրոցն ավարտելուց հետո շուրջ մեկ տարի աշխատել է հանքավայրում որպես օպերատոր, ապա սովորել է *ELTE*-ի հումանիտար ֆակուլտետում, որն ավարտել է՝ ստանալով Հունգարիայի պատմության մասնագետի որակավորում։ 1967 թվականին նշանակվել է *Eötvös* համալսարանական ակումբի տնօրեն։ Այստեղ ծանոթացել ու մտերմացել է բանաստեղծների իննյակի մյուս անդամների հետ։ Բանաստեղծ Լասլո Նադը առաջաբան է գրել իննյակի ստեղծագործություններն ամփոփող առաջին անթոլոգիայի համար, բայց այդ ժողովածուն լույս է տեսել երկու տարի տևած քաշքշուկներից հետո միայն։ 1968 թվականին փոխել է աշխատանքը, որոշ ժամանակ Հունգարիայի պատմություն է դասավանդել, մի շարք գործեր հրատարակել Fonómunkás փորձարարական պարբերականում։ Իննյակի անթոլոգիայի լույս տեսնելուց հետո Հունգարիայում ճանաչված բանաստեղծ է դարձել։

## Բանաստեղծական ժողովածուներ
* 1970: Kavicsszüret
* 1974: Senki ideje
* 1979: Kietlen ünnep
* 1985: Sárkányeregető (gyerekversek)
* 1987: Az anyag emlékezete
* 1989: Szomjúság örökmécsei
* 1993: Árnyékszobrok (válogatott és új versek)
* 1998: Az ámokfutó álmai (hátrahagyott versek)

## Պարգևներ
* 1979: Աթիլլա Յոժեֆի անվան մրցանակ
* 1994: Magyar Köztársaság Érdemrend Középkeresztje a Kilenceknek
* 2009: Բետլեն Գաբորի անվան մրցանակ (հետմահու)

## Ծանոթագրություններ

Կատեգորիա:20-րդ դարի հունգարացի բանաստեղծներ
Կատեգորիա:Հունգարացի բանաստեղծներ
Սպիտակ ձին (ֆիլմ)

**«Սպիտակ ձին»** (), սև-սպիտակ կարճամետրաժ ֆիլմ, ռեժիսոր Բարաս Խալզանովի դիպլոմային աշխատանքը, որ նկարահանվել է նրա սցենարով Սվերդլովսկի կինոստուդիայում 1966 թվականին։

Ֆիլմը մասնակցել է Ասիայի, Աֆրիկայի և Լատինական Ամերիկայի երկրների I միջազգային կինոփառատոնի պաշտոնական ծրագրին Տաշքենդում 1968 թվականի աշնանը և արժանացել մեդալի։

## Սյուժե
Հայրենական մեծ պատերազմի ժամանակ բուրյաթական հեռավոր բնակավայրում բանակային կապիտանն անցկացնում է ռազմաճակատի կարիքների համար պիտանի ձիերի բռնագրավում։ Նա լիովին գոհ է իր ստացած դերից, բայց խնդրի կարևորությունը հաղթում է գյուղատնտեսական աշխատանքներում իրենց օգնող իրենց վերջին կենդանիներին ցավով հանձնող մարդկանց հանդեպ խղճահարությանը։ Գյուղացիներից ոմանք հրաժարվում են տալ իրենց ձիերին։ Որպես նրանց հանդիմանություն՝ հեռավոր արոտավայրից մի ծերունի բերում է իր գեղեցիկ, սպիտակ ձիուն՝ ցանկանալով այդ կամավոր զոհաբերության շնորհիվ գոնե մի ակնթարթով մոտեցնել հաղթանակը։

## Դերերում
* Ցեդեն Դամդինով – *ծերունի*
* Ցինդեմա Գոնչիկովա – *պառավ*
* Բույանտո Այուշին – *կապիտան*
* Բուդա Վամպիլով – *էպիզոդ*
* Մ. Գունտուպով – *էպիզոդ*
* Ս. Կորմուշկինա – *բուժքույր*
* Բարաս Խալզանով – *էպիզոդ*

## Նկարահանող խումբ
* Սցենարի հեղինակ և բեմադրող ռեժիսոր՝ Բարաս Խալզանով
* Օպերատոր՝  Իվան Արտյուխով
* Կոմպոզիտոր՝ Բաու Յամպիլով
* Նկարիչ՝ Վլադիսլավ Ռաստորգուև

## Ծանոթագրություններ

## Արտաքին հղումներ
* «Սպիտակ ձին» ֆիլմը Յութուբում
* Фильмы о лошадях. «Белая лошадь»

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր ձիերի մասին
Ճանապարհ դեպի աստղերը

**«Ճանապարհ դեպի աստղերը»** (), խորհրդային գեղարվեստական ֆիլմ, որ նկարահանվել է ռեժիսոր Էդուարդ Պենցլինի կողմից Հայրենական մեծ պատերազմի ընթացքում՝ 1942 թվականին, էվակուացիայի պայմաններում։

## Սյուժե
1941 թվականի հունիս։ Կոնսերվատորիայի ուսանող Միտյա Ելիսեևը փնտրում է թեմա իր դիպլոմային ստեղծագործության համար։ Սկսված Հայրենական մեծ պատերազմը փոխում է նրա պլանները, և նա որոշում է կամավոր մեկնել բանակ ու դառնալ օդաչու։ Միտյայի հայրը, որ ավիացիայի գնդապետ է, դեմ է որդու որոշմանը՝ նրան համարելով ոչ պիտանի այդ բարդ ու ծանր մասնագիտության համար։ Սակայն Միտյային հաջողվում է ընդունվել օդաչուական դպրոց։ Իր ջանքերի և դպրոցի տնօրեն Նովիկովի շնորհիվ նա դառնում է լավագույն կուրսանտներից մեկը։

Շուտով մայոր Նովիկովը մեկնում է ռազմաճակատ հերթական համալրման հետ։ Գնդապետ Ելիսեևի օդային զորամասի առջև դրված է խնդիր՝ գտնել խնամքով թաքցված ֆաշիստական օդակայանը։ Մի քանի հետախուզական թռիչքներ ավարտվում են անհաջող. խորհրդային ինքնաթիռներին խփում է ֆաշիտական հայտնի աս Վունդերլիխը։ Գնդապետ Ելիսեևը Նովիկովին հրամայում է հետախուզության ուղարկել լավագույն կուրսանտին։ Ընտրությունը կանգ է առնում Միտյայի վրա։

Վունդերլիխին հաջողվում է վնասել նրա ինքնաթիռը՝ կատարելով խարդավանական մանևր, բայց Ելիսեևը հասցնում է գտնել օդակայանը և հայտնել դրա տեղը։ Միտյան կատարում է վթարային վայրէջք։ Օդակայանը ռմբակոծվում է խորհրդային ավիացիայի կողմից։ Միտյան օդում նորից ընդհարվում է Վունդերլիխի հետ և այս անգամ վայր է գցում նրան։ Հաղթական մարտից հետո Միտյան հանդիպում է գեներալ Կոժուխարովին, որը պատերազմից առաջ նրան փրկել էր մեքենայի անիվների տակ ընկնելուց։ Գեներալը հարցնում է, թե չի հրաժարվել արդյոք երիտասարդ կոմպոզիտորը սիմֆոնիա գրելու երազանքից։ Միտյան պատասխանում է, թե սիմֆոնիա գրել է, բայց ծրագրում է գրել լավագույնը, երբ պատերազմն ավարտվի։

## Դերերում
* Չեսլավ Սուշկևիչ – *Միտյա Ելիսեև*
* Ալեքսանդր Խվիլյա – *գնդապետ Ելիսեև*
* Վասիլի Զայչիկով – *մայոր Նովիկով*
* Մարկ Բեռնես – *գեներալ Կոժուխարով*
* Նիկոլայ Չերկասով (Սերգեև) – *ռազմաճակատի հրամանատար*
* Իրինա Ֆեդոտովա – *Օլյա*
* Նիկոլայ Վոլկով – *մայոր Վունդերլիխ*
* Վիկտոր Կլյուչարև – *լեյտենանտ Գյունտեր*

## Նկարահանող խումբ
* Սցենարի հեղինակ՝ Վլադիմիր Կրեպս
* Ռեժիսոր՝ Էդուարդ Պենցլին
* Օպերատոր՝ Վասիլի Սիմբիրցև
* Նկարիչ՝ Իոսիֆ Յուցևիչ
* Կոմպոզիտոր՝ Նիկիտա Բոգոսլովսկի
* Հնչյունային օպերատոր՝ Գ. Սենչիլո

## Ծանոթագրություններ

Կատեգորիա:1942 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին
Լաֆնես ամրոց

**Լաֆնես ամրոց**, երբեմն հայտնի նաև որպես **Լաֆնես տուն** կամ **Էյբրլեյդի ամրոց**, 13-րդ դարի ծագմամբ ամրոց Լաֆնեսում,  Շոտլանդիայի  արևելյան Լոթիան տարածաշրջանում, Էյբրլեյդիից ոչ հեռու։ Հանդիսանում է Հոուփթոուն կոմսերի տոհմական կալվածքի պատմական մաս։

## Պատմություն
Վկայություն կա, որ այս վայրում եղել է վայկինգների մշտական ճամբար։

Կարծում են, որ սկզբնական ամրոցը եղել է կարևոր բերդ, որը հիմնադրել են Դանբարի ու Մարչի Գոսփաթրիք կոմսերը։ Նրա դիրքը թույլ է տվել պաշտպանել Էյբրլեյդի ծովախորշի նավամատույցներն ու Հադդինգթոնը, որը գտնվում է մի քանի մղոն ներս։ Խաչակիր ութերորդ կոմսի մահից հետո գույքը նվիրվել է եկեղեցուն, այնպես որ 1293 թվականին Քարմելիտների մենաստան է հիմնադրվել այստեղ։

1549 թվականին ֆրանսիացիներն ամրոցի շուրջը բերդ են կառուցել որպես պաշտպանություն անգլիացիների դեմ, և այն իրոք հաջողությամբ խանգարել է նրանց որոշ ժամանակ՝ անգլո-շոտլանդական պատերազմի ժամանակ։ 1552 թվականին Մերի Գուայզը Հերթֆորդի կոմսի պնդմամբ հրամայել է քանդել այն, որպես խաղաղության պայմանագրի մի կետ։

Շոտլանդական բարեփոխումից հետո Վոուգթոնի սըր Պատրիք Հեփբուրնը ձեռք է բերել գույքն ու Բոթվելի կոմս Հեփբուրնները ճիշտ ժամանակին են ստանձնել սեփականությունը։ Շոտլանդիայի թագուհի Մերին այցելել է Լաֆնես իր երրորդ ամուսնու՝ Բոթվելի 4-րդ կոմս Ջեյմս Հեփբուրնի ուղեկցությամբ։

1739 թվականին  £8,350-ով գնվել է Հոուփթոունի 1-ին կոմսի կողմից, որի ընտանիքին էլ դեռ այսօր ամրոցը պատկանում է։

## Նկարագրություն
Տունը, որը գտնվում է Էյբրլեյդի ծովախորշի անտառաշատ կալվածքում, այժմ T-աձև նախագծով կառույց է, որի կազմի մեջ մտնում է 16-րդ դարի աշտարակավոր տունը։ Այն ավելացվել ու ձևափոխվել է վիկտորիանական ու էդվարդյան ժամանակաշրջաններում։ Խրամը, հողատարածքները, սանդուղք-աշտարակը, կրականցքերն ու փոքրիկ աշտարակը մնացել են ավելի վաղ ժամանակաշրջանից։ Առաջին կարգի կառույց է։

Հողատարածքներն ընդգրկված են Շոտլանդիայի «Այգիների ու նախագծված բնապատկերների գույքացուցակում», և ներառում են պարսպապատ մրգատու այգի, որը կառուցվել է  նապոլեոնյան պատերազմների գերիների կողմից։

## Ծանոթագրություններ

## Օգտագործված գրականություն
*Lindsay, Maurice *The Castles of Scotland*, Constable & Co. 1986
*Coventry, Martin *The Castles of Scotland*, Goblinshead 1995

## Արտաքին հղումներ
*Luffness Castle website

Կատեգորիա:Ամրոցներ
Հիլբերտի խնդիրներ

thumb|250px|Դավիթ Հիլբերտ, 1900 թվական, Նկարիչ Աննա Գորբան
**Հիլբերտի խնդիրներ**, մաթեմատիկայի 23 արմատական խնդիրների ցանկ, որոնք առաջադրել է Դավիթ Հիլբերտը՝ 1900 թվականին Փարիզում տեղի ունեցած 2-րդ մաթեմատիկական կոնգրեսում։ Այն ժամանակ դրանք լուծված չէին և ընդգրկում էին մաթեմատիկայի մեծ բաժիններ (հիմունքները, հանրահաշիվը, թվերի տեսությունը, երկրաչափություն, տոպոլոգիան, հանրահաշվական երկրաչափությունը, Լիի խմբերը, իրական և կոմպլեքս վերլուծություն, դիֆերենցիալ հավասարումներ, մաթեմատիկական ֆիզիկա, հավանականությունների տեսություն և այլն)։

Այժմ 23 խնդիրներից (պրոբլեմներից) լուծված են միայն 16-ը։ Եվս 2-ը համարվում են ոչ կոռեկտ մաթեմատիկական խնդիրներ՝ ձևակերպված են շատ անորոշ, և հնարավոր չէ հասկանալ լուծվա՞ծ է այն, թե՞ ոչ։ Մնացած հինգից երկուսը ոչ մի ձևով լուծված չեն, իսկ մնացած երեքը լուծված են մասնավոր դեպքերի համար։ Հիլբերտի խնդիրների ցուցակի հայտնի դառնալուց ուղիղ 100 տարի հետո ամերիկացի մաթեմատիկոս Սթիվեն Սմեյլը առաջարկեց ժամանակակից չլուծված խնդիրների նոր ցանկ։

## Տես նաև
* Հազարամյակի խնդիրներ
* Բաց մաթեմատիկական խնդիրներ
* Սմեյլի խնդիրներ

## Ծանոթագրություններ

## Գրականություն
*  
* 
* 
*  
*  

## Արտաքին հղում
* Оригинальный текст на немецком доклада Гильберта 
* Русский перевод доклада Гильберта (вводная часть и заключение)

Կատեգորիա:Հիլբերտի բաց մաթեմատիկական խնդիրներ
*
Հիլբերտի
Կատեգորիա:Մաթեմատիկայի պատմություն
Կատեգորիա:Մաթեմատիկայի չլուծված խնդիրներ
Գլուխը պատին (ֆիլմ)

**«Գլուխը պատին»** () Ժորժ Ֆրանժյուի դեբյուտային սև ու սպիտակ գեղարվեստական ֆիլմը։
Դա  ռեժիսորի առաջին լիամետրաժ ֆիլմն է։ Ֆիլմի համաշխարհային պրեմիերան   տեղի է ունեցել 1959 թվականի մարտի 20-ին։

## Սյուժե
Ֆրանսուա Ժերանը  ֆինանսական միջոցների հետ կապված դժվարություններ է ունենում, այլ հնար չգտնելով՝ հոր սեղանից գումար է գողանում։ Հայրն, առանց երկար մտածելու, ատրճանակ է դնում որդու ճակատին, որից հետո նրան տեղափոխում  է հոգեբուժարան։ Շուտով Ֆրանսուան ծանոթանում է էպիլեպսիայով տառապող Էրտուվենի հետ, և նրանք երկուսով որոշում են փախչել հիվանդանոցից։ Սակայն դա նրանց չի հաջողվում, և Էրտուվենն, այլևս չցանկանալով վերադառնալ հոգեբուժարան, ինքնասպանություն է գործում։ Որոշ ժամանակ անց Ֆրանսուան կրկին փորձում է փախչել հիվանդանոցից, այս անգամ դա նրան հաջողվում է։ Փախուստից հետո նա թաքնվում է իր ծանոթի՝ Ստեֆանիի մոտ։

## Սաունդթրեք
Ֆիլմի թողարկումից բավական անց՝ 2005 թվականին Ֆրանսիայում թողարկվեց «Play Time» ձայնասկավառակը, որի մեջ ընդգրկվում էին նաև  Մորիս Ջարրի  այլ երգեր։

## Դերերում
*Պիեռ Բրասուր - Դոկտոր Վարմմոնտ
*Պոլ Մերիս - Ֆրանսուա Ժերան
*Անուկ Էմե - Ստեֆանի
*Ժան Ժալանդ - Միտրե Ժերան
*Ժան Օզեն - Էլզար դե Շամբրել
*Թոմի Բուրդելոն - գնդապետ Դոննադե
*Շառլ Ազնավուր - Էրտուվեն

## Ծանոթագրություններ

Կատեգորիա:1959 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1959 դրամա ֆիլմեր
Կատեգորիա:1950-ականների ֆրանսիական ֆիլմեր
Կատեգորիա:1950-ականների ֆրանսերեն ֆիլմեր
Բորշոդխեմ (ընկերություն)

**Բորշոդխեմ** (*BorsodChem*), պաշտոնական անվանումը` **Wanhua-BorsodChem**, հունգարական քիմիական ընկերություն, որը գտնվում է Հունգարիայի Կազինցբարցիկա քաղաքում։ Մասնագիտանում է իզոցիանատների, պոլիվինիլքլորիդիև վինիլի արտադրության մեջ։ Հիմնական գործարանը գտնվում է Կազինցբարցիկայում, սակայն արտադրությունն իրականացվում է նաև Չեխիայի Օստրավայում և Լեհաստանի Կենձեժին-Կոզլեում։ Մասնաճյուղեր կան Հունգարիայում, Բելգիայում, Չեխիայում, Խորվաթիայում, Իտալիայում և Լեհաստանում։ 
2008 թվականից տեխնիկական աջակցության կենտրոնը գտնվում է Գյոդյոլյոյում։

## Պատմություն
*BorsodChem* ընկերության նախապատմությունը սկսվում է 1949 թվականին Հունգարիայի հյուսիսում մի շարք քիմիական գործարաններ *Borsodi Vegyi Kombinát*  ձեռնարկության մեջ միավորումից հետո և դրանցում պոլիվինիլքլորիդի արտադրությունը սկսվել է 1963 թվականին։ 1991 թվականին Բորշոդխեմը ստեղծվել է որպես Հունգարիայի առաջատար քիմիական ընկերությունը դարձած ձեռնարկության իրավահաջորդ։

2000 թվականին բաժնետոմսերի 24.7% -ը ձեռք է բերվել իռլանդական օֆշորային *Milford Holdings* ընկերության կողմից և վաճառվել *Banca Commerciale Italiana* -ի հունգարական մասնաճյուղին։ *Vienna Capital Partners* ընկերությունը մասնակցություն է ունեցել այս գործարքին, և Հունգարիայի վարչապետը պահանջել է այսպիսի գործարքի փաստով հետաքննություն։

Ընկերությունը 2007 թվականին ձեռք է բերվել Պերմիրա (Permira) ընկերության կողմից, և այնուհետև 2011 թվականին վաճառվել է *Wanhua Industrial Group* ընկերությանը։

## Ծանոթագրություններ

## Արտաքին հղումներ
* Պաշտոնական կայք 
* PU website 
* PVC website 
* Կազինցբարցիկայի ֆաբրիկայի կայքը 
* Չեխիայի ընկերության ֆաբրիկայի կայքը
* Լեհաստանի ընկերության ֆաբրիկայի կայքը
* Wanhua Group-ի կայքը 

Կատեգորիա:1949 հիմնադրումներ ըստ երկրի
Կատեգորիա:1949 հիմնադրված կազմակերպություններ
Կատեգորիա:Հունգարիայի կազմակերպություններ
Կատեգորիա:Քիմիական արդյունաբերություն
Ջորջո Սկյավոնե

**Ջորջո Սկյավոնե**, (իտ. *Giorgio Schiavone*, իրական անունը — խորվ. *Juraj Ćulinović*, լատ. *Gregorio Schiavone*, ),  Վերածննդի դարաշրջանի իտալացի նկարիչ։

## Կենսագրություն
Ծնվել է 1433 կամ 1436 թվականներին, Վենետիկի հանրապետության կազմում գտնվող Սկրադինում(Դալմաթիա), այնուհետև տեղափոխվել Վենետիկ։ «Schiavone»- կեղծանունն է, որը նշանակում է  «սլավոնացի», կամ սլավոնական Դալմաթիայից(Բալկանյան թերակղզու Ադրիատիկ ափ) եկած։ Սովորել և աշխատել է Պադովայում՝ գեղանկարիչ Ֆրանչեսկո Սկվարչոնեի մոտ։ Պահպանվել է1456թվականին կնքված մի  պայմանագիր, որի համաձայն Սկյավոնեն պարտավորվում էր աշխատել Սկվարչոնեի արհեստանոցում՝ սննդի դիմաց։ Հետագայում, Սկյավոնեն վերադարձավ Դալմաթիա և 1461-1462 թվականներին ապրեց Զադարում, իսկ 1463 թվականին՝ Շիբենիկում։ Այդ նույն տարում նա  ամուսնացավ գեղանկարիչ Ջորջիո դի Մատեոյի դուստր՝ Ելենայի հետ։ Նկարիչը մահացել է 1504թվականի դեկտեմբերի 6-ին, Շիբենիկում։

## Ստեղծագործությունների առանձնահատկություններ
Նկարչի ստեղծագործական կյանքում մեծ նշանակություն ունեցան Ֆերարայի և  Պադովայի դպրոցները, ինչպես նաև Պիեռ դելա Ֆրանչեսկայի և Դոնատելլոյի գոթական ոճի ստեղծագործությունները։ Սկվարչոնեի ստեղծագործություններին հատուկ են  Հին Հռոմի արվեստին բնորոշ,  երբեմն տգեղության հասնող  ընդգծված թատերական  դիմախաղը(մրգերով և ծաղիկներով ծաղկաշղթաները և  նատյուրմորտ՝ առաջնային պլանում)։

## Պահպանված ստեղծագործություններ
Սկյավոնեի ստորագրությամբ գոյություն ունի հինգ աշխատանք․  Սուրբ Նիկողայոս Զմյուռնացու եկեղոցու  հավաքածուն(Պադովա)՝ իր հայտնի «Մահացած Քրիստոսը հրեշտակների հետ» սրբապատկերով, Սուրբ Ֆրանցիսկոսի եկեղեցու հավաքածուն(Պադովա), «Տիրամայրը նորածնի հետ» ( Բալթիմորի Ուոլթերս պատկերասրահ), և «Տղամարդու դիմանկարը» (Փարիզ, Ժակմար Անդրե թանգարան)։ Խորվաթիայում, նրա վրձնին են վերագրում «Տիրամայրը նորածնի հետ» և «Տիրամայրը նորածնի հետ գահին» կտավները։

## Հետաքրքիր փաստեր
* 2005 թվականին, Խորվաթիայում հրատարակվեց  Սկյավոնեի հիշատակին նվիրված, 2,80 կունա  արժողությամբ, «Տիրամայրը նորածնի հետ» պատկերով  նամականիշ։

## Պատկերասրահ

Պատկեր:Schiavone, madonna in trono, berlino.jpg|«Մադոննան Նորածնի հետ» Բեռլին
Պատկեր:Giorgio Schiavone - San Ludovico e Antonio - Museo diocesano Padova.jpg|«Սուրբ Լյուդովիկ և Սուրբ Անտոնիո» Պադովա
Պատկեր:Giorgio Schiavone - San Francesco e Gerolamo - Museo Diocesano Padova.jpg|«Սուրբ Ֆրանցեսկո և Ժերոլամո» թանգարան Պադովա
Պատկեր:Giorgio schiavone, madonna col bambino tra santi e committenti, 02.JPG|«Տիրամայրը մանկան և սրբերի հետ»
Պատկեր:Schiavone, madonna in trono, berlino.jpg|«Տիրամայրը մանկան հետ» Բեռլինի թանգարան


## Գրականություն
* Kolendić, Petar. Slikar Juraj Ćulinović u Šibeniku: zbirka dokumenata. Sarajevo. Zemaljska štamparija. 1920. 
* Kruno Prijatelj. Juraj Čulinović. Odjel za likovne umjetnosti Jugoslavenske akademije znanosti i umjetnosti. 1962.
* Uvodić, Angjeo. Juraj Ćulinović dalmatinski slikar XV veka. Split. 1933. Antikvarijat Biblos.

## Ծանոթագրություններ

Կատեգորիա:Իտալացի նկարիչներ
Կատեգորիա:Խորվաթիայի արվեստ
Կամբյուսեսի դատը

**Կամբյուսեսի դատը** () կամ **Ծախված դատավորին մաշկելը**, նիդերլանդացի նկարիչ Գերարդ Դավիդի 1498 թվականին նկարած երկպատկերը։ Նկարվել է Բրյուգեի քաղաքապետարանի դատական նիստերի դահլիճի համար։ Նկարի նպատակն էր հիշեցնել, որ հարկավոր է արդար դատել։ Ներկայումս ցուցադրվում է Բրյուգեի Գրունինգե թանգարանում։

## Սյուժե
Նկարի սյուժեն վերաբերում է այդ ժամանակվա նիդերլանդական արվեստին հատուկ և ժողովրդականություն վայելող խրատական ժանրին, հիմնված է Հերոդոտոսի Պատմության մեջ հիշատակվող մի պատմությանը։

## Նկարագրություն
Պատկերը նկարված է փայտե տախտակի վրա տեմպերայով։ Բաղկացած է երկու փեղկերից, ձախի չափերն են 182 x 159 սմ, աջինը՝ 202 х 178,2 սմ։ Երկու մասի վրա էլ պատկերված են պարսից արքա Կամբյուսեսը, դատի և մահապատժի բազմաթիվ վկաները։

### Ձախ նկար
Ձախ հատվածում պատկերված է կաշառք վերցնելուց բացահայտված, անարդար դատավոր Սիսամնիսի ձերբակալումը։ Արքա Կամբյուսեսը դատավորին մատերի վրա թվարկում է կաշառքի դեպքերը։ Զինվորներից մեկը բռնել է Սիսամնիսի ձեռքը։ Դատավորի աթոռի ետևում կանգնած է ապագա դատավոր, երիտասարդ Օթանուսը։
 
Թեև նկարագրվում է անտիկ պատմություն, բայց կերպարները հագնված են նկարչի ժամանակի նորաձևությամբ, բազկաթոռի ետևում նշված է տարեթիվը՝ «1498», իսկ գործողությունները տեղի են ունենում դուքս Ֆիլիպ I Գեղեցիկի և նրա կնոջ՝ Խուաննա I Խելահեղի զինանշանների ներքո։ Դուքսի դիմանկարը ավելացվել է նկարում նրա գահակալելու սկզբից՝ 1494 թվականից։ Մնացած կերպարները նկարչի ժամանակակիցներն են։ Ետին պլանում պատկերված են Բրյուգեի առևտրական շարքերը, որոնք պահպանվել են մինչև այսօր։ Ետին պլանում սանդղամուտք է պատկերված է , որտեղ մի մարդ դատավորին քսակ է երկարում։

Ընդհանուր կոմպոզիցիան հիշեցնում է Դիրկ Բաուտսի Լուվենի ռատուշայի համար 1468 թվականին ստեղծած «Կրակով փորձություն» նկարը, որը այժմ գտնվում է Բրյուսելի գեղեցիկ արվեստների թանգարանում։

### Աջ նկար
Նկարի աջ մասում պատկերված է, թե ինչպես է դահիճը մաշկազերծում դատավորին։ Ետին պլանում, դատավորի կաշվով երեսպատված աթոռին նստած է Օթինոսը։ Նոր դատավորի աթոռից ձախ կախված են Ֆլանդրիայի և Բրյուգեի դրոշները։

## Գրականություն
* *Степанов А. В.* Искусство эпохи Возрождения: Нидерланды, Германия, Франция, Англия. — СПб.: Азбука-классика, 2009.

## Նշումներ

## Ծանոթագրություններ

## Արտաքին հղումներ
* 
* 

Կատեգորիա:1488 նկարներ
Կատեգորիա:1498 նկարներ
Կատեգորիա:Գերարդ Դավիդի նկարներ
Կատեգորիա:Կաշառակերություն
Կատեգորիա:Նկարներ մահվան մասին
Հունգարիայի հարկային համակարգ

**Հունգարիայի հարկային համակարգ**, համակարգ, որը նախատեսում է հարկերի հավաքագրում դաշնային կառավարության և տեղական իշխանությունների կողմից։ Հունգարիայի գանձարանում հարկային եկամուտների մուտքերը կազմում են ՀՆԱ-ի 39.3% -ը։ Գույքի առավելկարևոր աղբյուրներն են եկամտային հարկը, սոցիալական պաշտպանությունը, շահութահարկը և դաշնային մակարդակում գանձված ավելացված արժեքի հարկը։ Տարածաշրջանային հարկերի տեսակարար կշիռը կազմում է 5% ԵՄ-ի միջին ցուցանիշի 30% -ի դեպքում։

## Պատմություն
Հարկահավաքությունը Հունգարիայում փոխվել է յուրաքանչյուր պատմական ժամանակաշրջանում։ Օսմանյան տիրապետության ժամանակ Հունգարիայի կենտրոնում տեղական իշխանությունները ոչ մուսուլման բնակչությունից հավաքում էին զիմմի` հատուկ հարկ, որից մուսուլմանները ազատվել էին։ Ավստրո-Հունգարիայի տիրապետության ընթացքում հարկերը գանձվել են ավստրիական իշխանությունների կողմից, թեև Հունգարիան 1867 թվականին Հաբսբուրգների հետ կնքած կնքված պայմանագրից հետո ստացել էր իր հարկերը հավաքելու իրավունք։ 1988 թվականին Հունգարիայի ժողովրդական հանրապետությունում գործող Յանոշ Կադարի բարեփոխումների ընթացքում ներդրվեց համապարփակ հարկային համակարգ, որը բաժանված է կենտրոնական և տարածաշրջանային հարկերի, այդ թվում` անձնական եկամտահարկի, շահութահարկի և ավելացված արժեքի հարկի։

## Ընթացիկ կառուցվածք
Հունգարիայում եկամտային հարկի դրույքաչափը կազմում է 15%։ Հարկային նպաստը ներառում է ընտանեկան նպաստը, որը հավասար է նպաստին, բազմապատկած ընտանիքում մեծացողող երեխաների թվին։ Առաջին երեխայի համար նպաստը 66670 ֆորինտ է, երկրորդ երեխայի համար` 100 հազար ֆորինտ, երեք կամ ավելի երեխաների դեպքում` 220 հազար ֆորինտ յուրաքանչյուր երեխայի համար։ Հարկային նպաստի չափըը կարելի է բաժանվել ամուսինների միջև։

Հունգարիայում ԱԱՀ-ի դրույքաչափը 27% է, իսկ 2012 թվականի հունվարի 1-ից դա ամենաբարձրն է Եվրոպայում։ Հարկի չափը 5% -ով կրճատվում է դեղամիջոցներ և որոշ պարենային ապրանքներ վաճառողների համար։ ԱԱՀ-ի 18% -ը կիրառվում է ինտերնետ-մատակարարների, ռեստորանների, հեռավոր վայրերում սննդի ծառայությունների, կաթնամթերքի և հացաթխման ապրանքների, հյուրանոցների և կարճատև բացօթյա միջոցառումների կազմակերպման համար։

2017 թվականի հունվարից, նոր օրենսդրության հետ կապված, եկամտահարկի դրույքաչափը կազմում է 9%, ինչը Եվրամիության ամենացածր ցուցանիշն է։ Շահաբաժինները չեն հարկվում, եթե նրանք չեն ստացվել վերահսկվող օտարերկրյա ընկերության կողմից։ Որոշ բացառություններով եկամտային հարկում ներառված են կապիտալի աճը։

Աշխատանքի եկամուտը կախված է սոցիալական ապահովագրության վճարներից, գործատուի համար` 22% -ի սահմաններում։ Բացի այդ, գործատուները ևս 1.5% են վճարում ուսման հիմնադրամին։ Կապիտալի աճը հարկվում է ֆիքսված 15% չափով։

## Ծանոթագրություններ

Կատեգորիա:Հարկումը ըստ երկրի
Կատեգորիա:Ֆինանսներ Հունգարիայում
Խորհրդավոր ընթրիք (Տինտորետտո)

**«Խորհրդավոր ընթրիք»** (), Տինտորետտոյի նկարը՝ ստեղծված մոտավորապես 1592 թվականին։ Այս աշխատանքը հեղինակի վերջին անդրադարձն է իր սիրած թեմաներից մեկին։ «Խորհրդավոր ընթրիքը» Տինտորետտոյի կողմից նկարվել է հատուկ վենետիկյան Սան Ջորջո Մաջորե տաճարի համար, որտեղ և մինչ օրս գտնվում է նկարը։ Նկարը զարմացնում է գեղանկարչական համարձակությամբ, որի մեջ վարպետորեն միահյուսվել են երկրային և աստվածային տարրերը։

## Սյուժե
Նկարիչը պատկերել է այն պահը, երբ Քրիստոսը բաժանում է հացը և արտասանում այս բառերը. «Այս է մարմինը Իմ»։ Տեսարանը հագեցած է խոր ներշնչվածությամբ և խորհրդավոր հուզականությամբ, որը պարուրել է զատկական սեղանի շուրջ նստածներին։ Գործողությունը տեղի է ունենում աղքատիկ պանդոկում, որի կիսախավարում թաղված տարածությունը անսահման է թվում. այս տպավորությունն ստեղծվում է գլխավորապես նկարի անկյունում պատկերված երկար սեղանի շնորհիվ։ Սեղանի շուրջ տիրող խորհրդավոր և տեղի ունեցող հրաշքի լարված հուզական մթնոլորտի տպավորությունը վերարտադրելու համար նկարիչը ցայտերանգության է դիմում. առջևի պլանի աջ կողմում նա պատկերել է սյուժեի հետ բացարձակապես կապ չունեցող մի քանի առարկաներ և կերպարներ. հատակին շարված են սափորներ և պարենով լի զամբյուղ, որին ուղղված է կատվի հայացքը, պանդոկապանը ինչ-որ բանի շուրջ խոսում է սպասուհու հետ, մեկ այլ կին սեղանից վերցնում է մրգերով լի պնակը։

## Նկարի մասին
«Խորհրդավոր ընթրիք» նկարը ստեղծվել է 1592-1594 թվականների ընթացքում։ Առաջին հայացքից թվում է, որ հրաշքի զգացումը սքողվել է խրախճանքի տեսարանով. կենցաղային մանամասները վերարտադրվել են ամենայն մանրամասնությամբ։ Սենյակը ողողված է անբնական լույսով, Քրիստոսի և առաքյալների գլուխներն օղակված են շողացող լուսապսակներով։ Այս կտավը կարելի է համարել  ամփոփիչ գործ՝ Տինտորետտոյի ստեղծագործության մեջ։ Այն ստեղծվել է արտասովոր զգացմունքով և այնպիսի վարպետությամբ, որը հասանելի է միայն հասուն նկարչին։ Դիտողի վրա հատուկ տպավորություն է թողնում սեղանի անկյունագիծը. այն տեսողականորեն բաժանում է աստվածային աշխարհը մահկանացուների աշխարհից։

## Դիցաբանական տարրեր
* Ապագա դավաճանին՝ Հուդա Իսկարիովտացուն, վարպետը նկարել է սեղանի անկյունում նստած՝ այդ կերպ նրան առանձնացնելով Քրիստոսի մյուս աշակերտներից։ Այս կոմպոզիցիոն հնարքին դիմել են շատ նկարիչներ։
* Նկարի աջ կողմում պատկերված են Քրիստոսին և Նրա աշակերտներին սպասավորող կերպարներ։ Խորհրդավոր ընթրիքի անցկացման վայրի մասին Աստվածաշնչում բավականին անորոշ է հիշատակվում։ Ավելի հավանական է, որ Տինտորետտոյի նկարում այն տեղի է ունենում իջևանատանը, ոչ թե սովորական քաղաքային տան մեջ։
*Առջևի պլանում պատկերված է շուն, որը ոսկոր է կրծում, և կատու, որը փորձում է զամբյուղի մեջ մտնել։ Նման կենցաղային մանրուքները բնորոշ են Տինտորետտոյին։
* Քրիստոսի գլխավերևում շողարձակող լուսապսակը և հրեշտակների ուրվապատկերները վկայում են Տինտորետտոյի՝ լույսի հետ աշխատելու անկրկնելի ձիրքի մասին։

## Ծանոթագրություններ

## Արտաքին հղումներ
* Искусство живописи Тинторетто 

Կատեգորիա:Իտալիայի արվեստ
Կատեգորիա:Իտալիայի գեղանկարչություն
Կատեգորիա:Կրոնական արվեստ
Կատեգորիա:Հրեշտակներն արվեստում
Կատեգորիա:Վերածննդի արվեստ
Կատեգորիա:Տինտորետտոյի նկարներ
Հարալդ ցուր Հաուզեն

**Հարալդ ցուր Հաուզեն** (, ), գերմանացի բժիշկ և գիտնական, մարդու մոտ արգանդի վզիկի քաղցկեղ առաջացնող պապիլոմա վիրուսի հայտնագործման համար արժանացել է  Բժշկության կամ ֆիզիոլոգիայի Նոբելյան մրցանակի, պատվավոր պրոֆեսոր, Երևանի պետական բժշկական համալսարանի պատվավոր դոկտոր։

## Կենսագրություն
Հարալդ ցուր Հաուզենը ծնվել է Գերմանիայի  Գելզենկիրխեն քաղաքում, ընդունվել է Ֆիխտա քաղաքի գիմնազիան, դասավանդել է բժշկություն Բոննի, Համբուրգի, Դյուսելդորֆի համալսարաններում։ 1960 թվականին Դյուսելդորֆի Հայնրիխ Հայնեի համալսարանում դասավանդելու ընթացքում ստացել է բժշկական գիտությունների դոկտորի աստիճան և զբավել բժշկությամբ։ 1960-ական թվականների կեսերին նա մեկնել է Ֆիլադելֆիա, որտեղ նախ աշխատել է  Ֆիլադելֆիայի մանկական հիվանդանոցում, ապա՝ դասավանդել Փենսիլվանիայի համալսարանում։ 1969 թվականին վերադարձել է Գերմանիա և դարձել Վյուրցբուրգի համալսարանի պրոֆեսոր։ Հետագայում աշխատել է Էրթանգենի-Նյուրնբերգ համալսարանում (Ֆրայբուրգ իմ Բրայսգաու քաղաք)։ 1983- 2003 թվականներին եղել է Հայդելբերգ քաղաքի  քաղցկեղի հետազոտության գերմանական կենտրոնի ղեկավարը։

## Հասարակական գործունեություն
2016 թվականին Հարալդ Զուր Հաուզենը նամակ է գրել Գրինփիս միջազգային հասարակական բնապահպանական կազմակերպությանը, Միավորված ազգերի կազմակերպությանը և աշխարհի բազմաթիվ երկրների կառավարություններին՝ կոչ անելով դադարեցնել   պայքարը գենետիկորեն մոդիֆիկացված օրգանիզմի դեմ։

## Պարգևներ և մրցանակներ
* 1975 — Ռոբերտ Կոխի մրցանակ
* 1986 —  Չարլզ Սթյուարթ Մոտտայի մրցանակ
* 1986 — 
* 1994 — Պաուլ Էրլիխի և Լյուդվիգ Դարմշտեդտերի մրցանակ
* 1994 — Էմիլ Ադոլֆ ֆոն Բերինգի մրցանակ
* 1996 — Էռնստ Յունգերի մրցանակ
* 1996 — Յակոբ Հենլեյի մեդալ
* 1999 — 
* 2005 — 
* 2006 — Ուիլյամ Կոլի մրցանակ
* 2007 — 
* 2007 — 
* 2007 — 
* 2007 — 
* 2008 — Գայրդների միջազգային մրցանակ 
* 2011 — 

## Ծանոթագրություններ

Կատեգորիա:Գերմանացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Բոննի համալսարանի շրջանավարտներ
Կատեգորիա:Հայդելբերգի համալսարանի շրջանավարտներ
Կատեգորիա:Գերմանացի բժիշկներ
Կատեգորիա:Գերմանացի գիտնականներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գերմանացի կենսաբաններ
Կատեգորիա:Գերմանացի ֆիզիոլոգներ
Լուկա Հեննի

**Լուկա Հեննի** (, , շվեյցարացի երգիչ։ Գերմանական «Գերմանիան փնտրում է սուպերաստղի» (2012) հեռուստաշոուի 9-րդ եթերաշրջանի հաղթողը։ 2019 թվականին ներկայացրել է իր երկիրը Թել Ավիվում կայացած Եվրատեսիլ 2019-ին, որտեղ «She Got Me» երգով գրավեց 4-րդ տեղը։

## Կենսագրություն
Ծնվել է Շվեյցարիայի Բեռն քաղաքում 1994 թվականի հոկտեմբերի 8-ին։

9 տարեկանում արդեն նվագում էր կիթառ և դաշնամուր։ Տարիների ընթացքում սովորել է նվագել ինքնուրույն։

Ժամանակի ընթացքում նրա հետաքրքրությունն առ երաժշտությունը չմարեց և ընտրելով որմնադիրի մասնագիտությունը՝ Լուկան, այնուամենայնիվ, որոշեց նվիրվել երաժշտությանը։

Թողնելով ուսումը՝ որոշեց մասնակցել տաղանդների «Գերմանիան փնտրում է սուպերաստղի» մրցույթին («Ամերիկյան կուռք» մրցույթի գերմանական տարբերակը)։ Մասնակցեց 2012 թվականին և հաղթեց՝ ստանալով 500 000 եվրո մրցանակ և պայմանագիր Universal Music-ի հետ։

Այսպես սկսվեց նրա մասնագիտական կարիերան։ Լուկայի առաջին երգը՝ «Don't Think About Me» (հեղինակ և պրոդյուսեր Դիտեր Բոլեն), Գերմանիայում, Ավստիայում և Շվեյցարիայոմ զբաղեցրեց 1-ին հորիզոնականը։

«Եվրատեսիլ 2017» մրցույթում հայտարարել է Շվեյցարիայի մասնագիտական ժյուրիի ձայների արդյունքները։

2017 թվականին մասնակցեց գերմանական *Dance Dance Dance* հեռուստատեսային մրցույթին (RTL հեռուստաալիք)։

## Ծանոթագրություններ

Կատեգորիա:Շվեյցարացի երաժիշտներ
Կատեգորիա:Շվեյցարացի երգիչ-երգահաններ
Կատեգորիա:Շվեյցարացի երգիչներ
Կատեգորիա:Շվեյցարիայի մասնակիցները Եվրատեսիլ երգի մրցույթում
Ցրվան (լեռ)

**Ցրվան** (), լեռ Բոսնիա և Հերցեգովինայի Սերբական Հանրապետություն վարչատարածքային կազմավորումում։ Տեղակայված է Նևեսինե համայնքի տարածքում։ Բարձրությունը ծովի մակարդակից կազմում է 1920 մետր։ Հյուսիսում հոսում է Ներետվա գետը, հարավում և հարավ-արևմուտքում սահմանակցվում է Նևեսնիկո Պոլեի հետ, իսկ արևելյքում՝ Մորինայի հետ։ Լեռից սկիզբ են առնում Ներետվայի Ժիվանսկի պոտոկ և Յեզերնիցա վտակները։ Լեռան հյուսիսային և հյուսիս-արևմտյան մասերը ծածկված են կաղնիների և սոճիների անտառներով։ Լեռան վրա բացակայում են մշտական բնակավայրերը։

## Տես նաև
* Բոսնիա և Հերցեգովինայի լեռների ցանկ

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:Բոսնիա և Հերցեգովինայի լեռներ
Գենադի Վարդանով

**Գենադի Երվանդի Վարդանով** (), խորհրդային ճարտարագետ, հրթիռային սարքաշինության բնագավառի կազմակերպիչ։ ՌԴ վաստակավոր մեքենաշինարար (1985), պատվավոր ավիաշինարար (1995): Աշխատանքի վետերան (1993): ԽՍՀՄ Պետական մրցանակ (1985):

## Կենսագրություն
ԳԵենադի Վարդանովը ծնվել է 1933 թվականի մայիսի 16-ին Ուզբեկստանի Սամարղանդ քաղաքում։ 1957 թվականին ավարտել է Մոսկվայի ավիացիայի ինստիտուտը։ 1986 թվականին ավարտել է ԽՍՀՄ ժողտնտեսության ակադեմիայի Պետական կառավարման բարձրագույն օղակի որակավորման բարձրացման ինստիտուտը։ 1993 թվականին ավարտել է Օկլահոմայի նահանգի (ԱՄՆ) համալսարանի միջազգային մենեջմենթի դպրոցը։ 1957-2000 թվականներին աշխատել է Դոլգոպրուդնիի գիտաարտադրական ձեռնարկությունում (Մոսկվայի մարզ)։ 1981-1984 թվականներին եղել է պլանարտադրության գլխավոր վարչության պետի առաջին տեղակալ, 1984-2000 թվականներին՝ գլխավոր տնօրենի առաջին տեղակալ-գլխավոր ճարտարագետ։

Կազմակերպել և ղեկավարել է ԽՍՀՄ հակաօդային պաշտպանության համալիրների երկիր-օդ, ավիացիոն օդ-օդ դասերի, ռազմածովային նավատորմի նավային հրթիռների, առաջին հակահրթիռների արտադրությունը։

## Պարգևներ
* Պատվավոր ավիաշինարար (1995)։
* «Աշխատանքի վետերան» (1993)։
* ՌԴ վաստակավոր մեքենաշինարար (1985)։
* ԽՍՀՄ Պետական մրցանակ (1985)։
* Պատվո շքանշան։

## Երկեր
* Саркисян А. Е. Армяне-военные ученые, конструкторы, производственники и испытатели XX века. Т. 2., Ер.: «Амарас», 2005, с.126-129.

## Ծանոթագրություններ

Կատեգորիա:Խորհրդային ճարտարագետներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Խորհրդային գիտնականներ
Աբլասադ

**Աբլասադ**, արաբական ծագումով հայկական արական անձնանուն։ Կազմված է أبالأسد (Ab-ul-Asad) անունից, բառացի նշանակում է «հայր Ասադի»։ Արաբական սովորությամբ այս անունը ստանում էր այն անձը, ով Ասադ («Առյուծ») անունով որդի էր ունենում։

## Հայտնի անվանակիրներ
* Ստեփանոս Աբլասադ (8-րդ դար), աղվան իշխան․
* Ապլասաթ Մամիկոնյան (?-1112), Տարոնի իշխան, Տաճատ Մամիկոնյանի որդին․

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1942, Հատոր 1, Ցուցակ 1, Էջ 20․
* «Ստեփաննոսի Սիւնեաց եպիսկոպոսի Պատմութիւն տանն Սիսական», Մկրտիչ Էմին, Մոսկվա, 1861, Գլուխ ԼԲ, Էջ 115.
* «Պատմություն հայոց», Մատթեոս Ուռհայեցի, էջ 307, 310, 311, 325․
* «Հայոց Պատմություն», Միքայել Չամչյան, Հատոր Գ, էջ 28, 29, 31․
* «Այրարատ. Բնաշխարհ Հայաստանեայց», Ղևոնդ Ալիշան, Վենետիկ-Սբ.Ղազար, 1890, էջ 49․

Կատեգորիա:Հայկական արական անձնանուններ
Եվրատեսիլ 2020 երգի մրցույթ

**Եվրատեսիլը 2020-ը** կլիներ 65-րդը  Եվրատեսիլ երգի մրցույթում ։ Մրցույթը տեղի պետք է ունենար Նիդեռլանդների Ռոտերդամ քաղաքում։ Սա կլինի հինգերորդ անգամ, երբ մրցույթը  կանցկացնեն Նիդեռլանդներում։ Այն բաղկացած կլինի երկու կիսաեզրափակիչ փուլերից։ Մարտի 18-ին Եվրոպական հեռարձակողների միությունը հայտարարել է, որ մրցույթը չեղյալ է համարվում կորոնավիրուսի պանդեմիայի բռնկման պատճառով։

Իսպանական պատվիրակության ղեկավարը 2019 թվականի հոկտեմբերի 22-ին հայտարարեց, որ ԵՀՄ-ն խորհրդակցում է պատվիրակությունների հետ` քվեարկության համակարգում հնարավոր փոփոխությունների վերաբերյալ։ Հունաստանի Պատվիրակության ղեկավարը 2019 թվականի հոկտեմբերի 30-ին հայտարարեց, որ պատվիրակությունների մեծամասնությունը (80%) քվեարկել է քվեարկության ներկայիս համակարգի պահպանման օգտին։

2020-ի տեսաբացիկները շարունակում ենմիջոցառման «Բացել» թեման։ Յուրաքանչյուր մասնակից կայցելեն Նիդեռլանդները տարբեր բնակավայրեր `մասնակցելով հոլանդական գործունեության, ավանդույթի կամ հոբբիի։

Առաջին կիսաեզրափակչին կմասնակցեն տասնյոթ երկիր։ Այս կիսաեզրափակիչում բացի մասնակից տասնյոթ երկրներից, քվեարկության հնարավորություն ունեն նաև Գերմանիան, Իտալիան և Նիդեռլանդները։ 

Երկրորդ կիսաեզրափակչին կմասնակցեն տասնութ երկիր։ Այս կիսաեզրափակիչում բացի մասնակից տասնութ երկրներից, քվեարկության հնարավորություն ունեն նաև Ֆրանսիան, Իսպանիան և Միացյալ Թագավորությունը։ 

## Ծանոթագրություններ

Կատեգորիա:Եվրատեսիլ 2020 երգի մրցույթ
Կատեգորիա:Եվրատեսիլ երգի մրցույթն ըստ տարեթվի
Արխիլոսկալո

**Արխիլոսկալո** (), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Շիրակի հարթավայրի վրա, ծովի մակերևույթից 700 մետր բարձրության վրա։ Դեդոփլիս Ծղարոից 35 կմ հեռավորության վրա։ Գյուղում կա միջնակարգ դպրոց։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 980 մարդ։ Բացարձակ մեծամասնությունը վրացիներն են, որոնք կազմում են գյուղի բնակչության 99,1 %-ը։

## Ծանոթագրություններ

Կատեգորիա:Դեդոփլիս Ծղարոյի շրջան
Կատեգորիա:Վրաստանի գյուղեր
Խոռնաբուջ (Դեդոփլիս Ծղարոյի շրջան)

**Խոռնաբուջ** (, նախկինում՝ *Ցիտելցկարո*, *Նացարիանի*, ), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Շիրակի հարթավայրի վրա, ծովի մակերևույթից 800 մետր բարձրության վրա։ Դեդոփլիս Ծղարոից 2 կմ հեռավորության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2095 մարդ։ Բնախկության մեծամասնությունը վրացիներն են (71,7 %), գյուղում ապրում են նաև հայեր (14,9 %) և ռուսներ (7,8 %)։

## Ծանոթագրություններ

Կատեգորիա:Դեդոփլիս Ծղարոյի շրջան
Կատեգորիա:Վրաստանի գյուղեր
Ճոյեթ

**Ճոյեթ** (, նախկինում՝ **Լենինովկա**()), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Գոմբորի լեռնաշղթայի հարավ-արևելյան լանջերին, ծովի մակերևույթից 810 մետր բարձրության վրա։ Դեդոփլիս Ծղարոից 7 կմ հեռավորության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 124 մարդ, որոնցից գնչուներ — 41,9 %, ադրբեջանցիներ — 26,6 %, վրացիներ 16,9 %, ռուսներ — 13,7 %:

## Ծանոթագրություններ

Կատեգորիա:Դեդոփլիս Ծղարոյի շրջան
Կատեգորիա:Վրաստանի գյուղեր
Կարոյ Կոշ

**Կարոյ Կոշ** (венг. *Kós Károly*, ), Տրանսիլվանիայի հունգարացի ճարտարապետ, գրող, պատկերազարդող, ազգագրագետ և քաղաքական գործիչ։

## Կենսագրություն
1909 թվականին, Կոշի նախագծի համաձայն, Զեբեգեն գյուղում կառուցվել է եկեղեցի և Օբուդայում` ծխական շենքը, իսկ 1910 թվականին` Բուդապեշտի կենդանաբանական այգին։ 1910 թվականից հետո նա Կոլոսվարի եկեղեցու և Սֆինտու Գեորգեի հիվանդանոցի նախագծերի հեղինակ է։ Այդ ժամանակ վիեննական սեցեսսիոնիզմի և մոդեռնի ազդեցությունը։
[250px|մինի|ձախից|''Wekerletelep'' շրջանը [Բուդապեշտում]]

1914 թվականին, Առաջին համաշխարհային պատերազմի սկզբին, Կոշը տեղափոխվել է Ալմաշ։ 1917-1918 թվականներին ովորել է Ստամբուլում, 1918 թվականին հրավիրվել է Բուդապեշտի կիրառական արվեստի քոլեջում դասավանդելու, սակայն հրաժարվել է, քանի որ ցանկանում էր վերադառնալ Տրանսիլվանիա։

Հետագայում սկսել է քաղաքական կարիերա, ընդունելով Ռումինիայի Թագավորության վարչակազմը։ 1921 թվականի Տրանսիլվանիայի ժողովրդական կուսակցության և հետագայում Ռումինիայի Մադյարի կուսակցության հիմնադիրներից մեկն է եղել։ Նա նաև եղել է *Vasárnap* կուսակցական թերթի խմբագիրը։

1924-ին նա մի քանի ընկերների հետ հիմնադրել է *Erdélyi Szépmíves Céh* հրատարակչական տունը։ 1931 թվականից աշխատել է որպես *Erdélyi Helikon* -ի խմբագիր և Միկլոշ Բարաբաշի գիլդիայի ղեկավար։

1944 թվականին նրա տունը կողոպտվեց, և Կոշը տեղափոխվեց իր ընտանիքի մոտ՝ Կլուժ։ Այնտեղ աշխատել է Տրանսիլվանիայի տնտեսական միության տնօրեն։ Որպես քաղաքական գործիչ, նա եղել է Հունգարիայի ժողովրդական միության նախագահ (Ռումինիայի ձախ հունգարական կուսակցություն), այնուհետև՝ Ռումինիայի պատգամավորների պալատի անդամ (1946-1948)։

Մինչ 1953 թվականին աշխատել է Կլուժի գյուղատնտեսական քոլեջում, որպես դեկան՝ 1945 թվականին։ 1948-1949 թվականներին Նա նաև թղթակից էր *Világosság* ամսագրում։ Կարոյ Կոշը մահացել է 1977 թվականին Կլուժում։

## Կոշի ճարտարապետական նախագծեր
### 1908—1910 թվականներ
* Բարեփոխվել է ծխական շենք, Օբուդա
* Կաթոլիկ եկեղեցի, Զեբեգեն
* Կենդանաբանական այգի, Բուդապեշտ
* Կոշի տուն, Ստանա

### 1910—1913 թվականներ
* Վարոսմայոր փողոց, Բուդապեշտ
* Район Wekerletelep, Բուդապեշտ
* Սեկեյի ազգային թանգարան, Սֆինտու-Գեորգե

### 1930—1950 թվականներ
* Կոշի տուն, Միշկոլց
* Ցուցադրությունների սրահ, Կլուժ-Նապոկա
* Մաթիաս թագավորի տան վերականգնում, Կլուժ-Նապոկա
* Կաթնային սրահ, Վիժու

## Վեպեր
* *Varjú nemzetség* (1925)
* *A Gálok* (1930)
* *Országépítő* (1934)

## Ծանոթագրություններ

## Արտաքին հղումներ
* Дом Коша в Состоянии

Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:Երկարակյացներ
Կատեգորիա:Հունգարացի ազգագրագետներ
Կատեգորիա:Հունգարացի գիտնականներ
Կատեգորիա:Հունգարացի գրողներ
Կատեգորիա:Հունգարացի լրագրողներ
Կատեգորիա:Հունգարացի ճարտարապետներ
Կատեգորիա:Հունգարացի մանկավարժներ
Կատեգորիա:Հունգարիայի ճարտարապետություն
Կատեգորիա:Հունգարիայի քաղաքական գործիչներ
Կատեգորիա:Մոդեռն ճարտարապետություն
Կատեգորիա:Ռումինացի ակադեմիկոսներ